title: Komission täytäntöönpanoasetus (EU) N:o 1191/2014, annettu 30 päivänä lokakuuta 2014 , fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta

text:
               5.11.2014

               FI

               Euroopan unionin virallinen lehti

               L 318/5

         KOMISSION TÄYTÄNTÖÖNPANOASETUS (EU) N:o 1191/2014,
   annettu 30 päivänä lokakuuta 2014,
   fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014 (1) ja erityisesti sen 19 artiklan 7 kohdan,
   sekä katsoo seuraavaa:

               (1)

               Komission asetuksessa (EY) N:o 1493/2007 (2) säädetään muodosta, jossa tiettyjen fluorattujen kasvihuonekaasujen tuottajien, maahantuojien ja viejien on toimitettava selvitys Euroopan parlamentin ja neuvoston asetuksen (EY) N:o 842/2006 (3) mukaisesti. Asetus (EY) N:o 842/2006 on sittemmin kumottu asetuksella (EU) N:o 517/2014. Asetuksen (EU) N:o 517/2014 19 artiklassa vahvistetaan uusia velvoitteita, jotka koskevat tietojen ilmoittamista asetuksen (EU) N:o 517/2014 liitteessä I tai II lueteltujen aineiden tuotannosta, tuonnista, viennistä, käytöstä raaka-aineena ja hävittämisestä. Asetus (EY) N:o 1493/2007 olisi sen vuoksi korvattava tällä asetuksella.

               (2)

               Jotta voitaisiin varmistaa tietojen keräämisen yhdenmukaisuus ja johdonmukaisuus ja vähentää hallinnollisia rasitteita, yritysten olisi toimitettava asetuksen (EU) N:o 517/2014 19 artiklan mukaisesti vaadittavat tiedot käyttäen sähköistä ilmoitusvälinettä, joka sisältää niiden toimintoja koskevat Euroopan ympäristöviraston lomakkeet, jotka ovat saatavilla Euroopan komission verkkosivustolla.

               (3)

               EU:ssa valmistetuissa laitteissa vietyjen fluorihiilivetyjen määriä koskevilla tiedoilla, joiden antaminen on vapaaehtoista, ei ole merkitystä viitearvojen ja kiintiöiden laskennan kannalta, mutta niistä voi olla hyötyä markkinoille saatettujen fluorihiilivetyjen määrien vähentämisen taloudellisten vaikutusten seurannassa.

               (4)

               Tässä asetuksessa säädetyt toimenpiteet ovat asetuksen (EU) N:o 517/2014 24 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 517/2014 19 artiklan mukaisesti vaadittavat ilmoitukset on annettava sähköisesti käyttäen ilmoitusvälinettä, jonka muodosta säädetään tämän asetuksen liitteessä ja joka on saatavilla komission verkkosivustolla.
   2 artikla
   Kumotaan asetus (EY) N:o 1493/2007.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 150, 20.5.2014, s. 195.

      (2)  Komission asetus (EY) N:o 1493/2007, annettu 17 päivänä joulukuuta 2007, muodosta, jossa tiettyjen fluorattujen kasvihuonekaasujen tuottajien, maahantuojien ja viejien on toimitettava selvitys Euroopan parlamentin ja neuvoston asetuksen (EY) N:o 842/2006 mukaisesti (EUVL L 332, 18.12.2007, s. 7).

      (3)  Euroopan parlamentin ja neuvoston asetus (EY) N:o 842/2006, annettu 17 päivänä toukokuuta 2006, tietyistä fluoratuista kasvihuonekaasuista (EUVL L 161, 14.6.2006, s. 1).

      LIITE
      YLEISTÄ
      Jollei tämän liitteen ilmoituskohdissa muuta täsmennetä, ilmoitettujen tietojen on katettava yrityksen toiminnot sen kalenterivuoden aikana, jolta ilmoitus annetaan.
      Mittayksiköt, ilmoitettavat kaasut, yksityiskohtaisuuden taso ja vuosi, jonka osalta toiminnoista on ilmoitettava ensimmäisen kerran, täsmennetään kussakin kohdassa erikseen.
      Ilmoitusvälineen yleinen muoto esitetään seuraavissa ilmoituskohdissa. Jäljempänä olevien kohtien numerointia käytetään kaavoissa tiettyjen arvojen laskemiseksi automaattisesti, mutta tällä numeroinnilla ei ole yhteyttä asetuksen (EU) N:o 517/2014 tai sähköisen ilmoitusvälineen numerointiin.

            Ilmoituskohdat

         Kohta 1:   Kaasujen tuottajien täytettävä — asetuksen (EU) N:o 517/2014 19 artiklan 1 ja 2 kohta ja asetuksen (EU) N:o 517/2014 liitteessä VII olevan 1 kohdan a ja c alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen asetuksen (EU) N:o 517/2014 liitteessä I tai liitteessä II luetellun kunkin kaasun osalta. Tässä yhteydessä on ilmoitettava näitä aineita sisältävien markkinoille saatettujen seosten määrät. Lisäksi on eriteltävä näissä seoksissa olevien ainesosien määrät, jotka ovat peräisin muusta kuin omasta tuotannosta.

                     ILMOITETTAVAT TIEDOT

                     HUOMAUTUKSET

                  1A

                  Unionissa sijaitsevien laitosten tuotannon kokonaismäärä

                  1B

                              —

                              Unionissa sijaitsevien laitosten sellaisen tuotannon määrät, joka koostuvat talteen otetusta sivutuotannosta tai ei-toivotuista tuotteista, jos kyseinen sivutuotanto tai tällaiset tuotteet on hävitetty laitoksissa ennen markkinoille saattamista

                  Hävittämisestä huolehtivien tuottajien ilmoitukset hävitetyistä kokonaismääristä ilmoitetaan kohdassa 8

                  1C

                              —

                              Unionissa sijaitsevien laitosten sellaisen tuotannon määrät, joka koostuvat talteen otetusta sivutuotannosta tai ei-toivotuista tuotteista, jos kyseinen sivutuotanto tai tällaiset tuotteet on toimitettu muille yrityksille hävitettäviksi eikä niitä ole saatettu aikaisemmin markkinoille

                  Hävittämisen suorittava yritys on ilmoitettava

                     AUTOMAATTISESTI LASKETUT MÄÄRÄT

                  1D

                  Hävitetyn oman tuotannon, jota ei ole saatettu markkinoille aikaisemmin, kokonaismäärä

                  1D = 1B + 1C

                  1E

                  Myytävänä oleva tuotanto

                  1E = 1A – 1D

         Kohta 2:   Kaasujen maahantuojien täytettävä — asetuksen (EU) N:o 517/2014 19 artiklan 1 kohta ja asetuksen (EU) N:o 517/2014 liitteessä VII olevan 2 kohdan a alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun kaasun osalta, vähintään yhtä näistä kaasuista sisältävien seosten osalta tai maahantuotuihin valmiiksi sekoitettuihin polyoleihin sisältyvien seosten osalta.
      Tässä kohdassa ilmoitetaan ainoastaan irtotavaratuonti, mukaan lukien laitteiden mukana kuljetetut määrät, jotka on tarkoitettu kyseisten laitteiden täyttämiseen tuonnin jälkeen, mutta ei laitteiden sisältämiä määriä. Tuotteissa tai laitteissa olevien kaasujen tuonti ilmoitetaan kohdassa 11. Kaikki tuonti on ilmoitettava, lukuun ottamatta kauttakuljetusta unionin tullialueen kautta tai tuontia muilla menettelyillä, jotka mahdollistavat tavaroiden tilapäisen liikkumisen tullialueella sillä edellytyksellä, että viimeksi mainitussa tapauksessa tavarat ovat tullialueella enintään 45 päivää.

                     ILMOITETTAVAT TIEDOT

                     HUOMAUTUKSET

                  2A

                  Unioniin tuotavat määrät

         Kohta 3:   Kaasujen Viejien täytettävä — asetuksen (EU) N:o 517/2014 19 artiklan 1 ja 2 kohta ja asetuksen (EU) N:o 517/2014 liitteessä VII olevan 3 kohdan a ja b alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun kaasun osalta, vähintään yhtä näistä kaasuista sisältävien seosten osalta tai vietyihin valmiiksi sekoitettuihin polyoleihin sisältyvien seosten osalta.
      Tässä kohdassa ilmoitetaan ainoastaan kaasujen irtotavaravienti, mukaan lukien laitteiden mukana kuljetetut määrät, jotka on tarkoitettu kyseisten laitteiden täyttämiseen viennin jälkeen.
      Määrät, jotka ovat peräisin omasta tuotannosta tai muille yrityksille unionissa suoraa vientiä varten tarkoitetusta omasta tuonnista, ilmoitetaan kohdassa 5.

                     ILMOITETTAVAT TIEDOT

                     HUOMAUTUKSET

                  3A

                  Unionista viety kokonaismäärä

                  3B

                  Omasta tuotannosta tai tuonnista peräisin olevat viedyt määrät

                     AUTOMAATTISESTI LASKETUT MÄÄRÄT

                  3C

                  Viety määrä, joka on ostettu toisilta yrityksiltä unionissa

                  3C = 3A – 3B

                     ILMOITETTAVAT TIEDOT

                  3D

                  Kierrätettäväksi viety määrä

                  3E

                  Regeneroitavaksi viety määrä

                  3F

                  Hävitettäväksi viety määrä

         Kohta 4:   Kaasujen tuottajien ja maahantuojien täytettävä — asetuksen (EU) N:o 517/2014 19 artiklan 1 kohta ja asetuksen (EU) N:o 517/2014 liitteessä VII olevan 1 kohdan d alakohta ja 2 kohdan b ja d alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun kaasun osalta tai vähintään yhtä näistä kaasuista sisältävien seosten osalta tai valmiiksi sekoitettuihin polyoleihin sisältyvien seosten osalta.

                     ILMOITETTAVAT TIEDOT

                     HUOMAUTUKSET

                  4A

                  Varastojen kokonaismäärä 1. tammikuuta

                  4B

                              —

                              josta: varastot omasta tuonnista tai tuotannosta 1. tammikuuta

                  4C

                              —

                              josta: varastot omasta tuonnista tai tuotannosta, jota ei ole saatettu markkinoille aikaisemmin, 1. tammikuuta

                  Erityisesti oma tuotanto, jota ei ole myyty, ja oma tuonti, jota ei ole laskettu vapaaseen liikkeeseen

                     AUTOMAATTISESTI LASKETUT MÄÄRÄT

                  4D

                              —

                              josta: varastot omasta tuonnista tai tuotannosta, joka on saatettu markkinoille aikaisemmin, 1. tammikuuta

                  Erityisesti oma tuonti, joka on laskettu vapaaseen liikkeeseen
                  4D = 4B – 4C

                  4E

                  Muu varasto 1. tammikuuta

                  Erityisesti ostoista unionissa
                  4E = 4A – 4B

                     ILMOITETTAVAT TIEDOT

                  4F

                  Varastot yhteensä 31. joulukuuta

                  4G

                              —

                              josta: varastot omasta tuonnista tai tuotannosta 31. joulukuuta

                  4H

                              —

                              josta: varastot omasta tuonnista tai tuotannosta, jota ei ole saatettu markkinoille aikaisemmin, 31. joulukuuta

                  Erityisesti oma tuotanto, jota ei ole myyty, ja oma tuonti, jota ei ole laskettu vapaaseen liikkeeseen

                     AUTOMAATTISESTI LASKETUT MÄÄRÄT

                  4I

                              —

                              josta: varastot omasta tuonnista tai tuotannosta, joka on saatettu markkinoille aikaisemmin, 31. joulukuuta

                  Erityisesti oma tuonti, joka on laskettu vapaaseen liikkeeseen
                  4I = 4G – 4H

                  4J

                              —

                              josta: muut varastot 31. joulukuuta

                  Erityisesti ostoista unionissa
                  4J = 4F – 4G

                     ILMOITETTAVAT TIEDOT

                  4K

                  Yrityksen itsensä regeneroima määrä

                  4L

                  Yrityksen itsensä kierrättämä määrä

                     AUTOMAATTISESTI LASKETUT MÄÄRÄT

                  4M

                  Fyysisesti markkinoille saatettu määrä yhteensä

                  4M = 1E + 2A – 3B + 4C – 4H

         Kohta 5:   Määrät 15 artiklan 2 kohdan mukaisesti vapautettuihin käyttötarkoituksiin; fluorihiilivetyjen tuottajien ja maahantuojien täytettävä — asetuksen (EU) N:o 517/2014 19 artiklan 1, 2, 3 ja 4 kohta ja asetuksen (EU) N:o 517/2014 liitteessä VII olevan 1 kohdan b alakohta ja 2 kohdan a alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin fluorihiilivedyn osalta (asetuksen (EU) N:o 517/2014 liitteessä I olevassa 1 kohdassa lueteltujen kaasujen tapauksessa seokset tai valmiiksi sekoitetut polyolit, joissa on vähintään yhtä näistä kaasuista).

                     ILMOITETTAVAT TIEDOT

                     HUOMAUTUKSET

                  5A

                  Unioniin hävitettäväksi tuotu määrä

                  Hävittämisen suorittava yritys tai yritykset on ilmoitettava
                  Hävittämisestä itse huolehtivien maahantuojien ilmoitukset hävitetyistä määristä ilmoitetaan kohdassa 8.

                  5B

                  Tuottajan tai maahantuojan raaka-ainesovelluksissa käyttämien tai tuottajan tai maahantuojan suoraan yrityksille toimittamien, raaka-ainesovelluksissa käytettäviksi tarkoitettujen fluorihiilivetyjen määrä

                  Raaka-ainetta käyttävä yritys tai yritykset on ilmoitettava
                  Tuottajien tai maahantuojien, jotka ovat myös itse raaka-aineiden käyttäjiä, ilmoitukset raaka-aineiden käytöstä ilmoitetaan kohdassa 7.

                  5C

                  Määrä, joka on toimitettu suoraan yrityksille vietäväksi unionista, jos kyseisiä määriä ei ole myöhemmin asetettu toisen osapuolen saataville unionissa ennen vientiä
                  Vapaaehtoisesti voidaan ilmoittaa määrät, jotka on toimitettu suoraan yrityksille laitteiden valmistamiseksi unionissa, jos tällaiset laitteet viedään suoraan pois unionista

                  Viejäyritys tai -yritykset on ilmoitettava. Asiakirjat on voitava tarkistaa.
                  Ilmoitetaan ainoastaan irtotavarana vietävät fluorihiilivedyt, ei tuotteisiin tai laitteisiin sisältyviä määriä.
                  Tiedot toimituksista suoraan vietävien laitteiden valmistukseen voidaan antaa tiedoksi, ja niissä olisi täsmennettävä laitteita vievä valmistaja sekä viedyt määrät.

                  5D

                  Puolustustarvikkeissa käytettäviksi suoraan toimitettu määrä

                  Puolustustarvikkeissa käytettäviksi toimitetun määrän vastaanottava yritys on ilmoitettava.

                  5E

                  Määrä, joka on toimitettu suoraan yritykselle käytettäväksi puolijohdeaineiden syövyttämiseen tai kemiallisen höyrypinnoituslaitteen prosessikammion puhdistukseen puolijohdetuotannossa.

                  Vastaanottava puolijohdannaisten valmistaja on ilmoitettava.

                  5F

                  Määrä, joka on toimitettu suoraan yritykselle, joka valmistaa farmaseuttisten aineiden annosteluun tarkoitettuja inhalaatiosumutteita.

                  Vastaanottava farmaseuttisten aineiden annosteluun tarkoitettujen inhalaatiosumutteiden valmistaja on ilmoitettava.

         Kohta 6:   EU:n markkinoille tarkoitettujen kaasujen käyttösovellusluokat; kaasujen tuottajien Ja Maahantuojien Täytettävä — asetuksen (EU) N:o 517/2014 19 artiklan 1 ja 2 kohta ja asetuksen (EU) N:o 517/2014 liitteessä VII olevan 1 kohdan a alakohta ja 2 kohdan a alakohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun kaasun tai vähintään yhtä näistä kaasuista sisältävän seoksen osalta.

                     ILMOITETTAVAT TIEDOT

                     HUOMAUTUKSET

                  6A

                  Vienti

                  Fluorihiilivedyistä ilmoitetaan tässä [6A] sama tai suurempi määrä kuin ilmoituskohdassa 5 ilmoitettu, yrityksille suoraan toimitettu määrä unionista tapahtuvaa vientiä varten, jos kyseisiä määriä ei ole annettu ennen vientiä jonkin toisen osapuolen saataville unionissa [5C].

                  6B

                  Hävittäminen

                  Fluorihiilivedyistä ilmoitetaan tässä [6B] sama tai suurempi määrä kuin ilmoituskohdassa 5 ilmoitettu, unioniin hävitettäväksi tuotu määrä [5A].

                  6C

                  Puolustustarvikkeet

                  Fluorihiilivedyistä ilmoitetaan tässä [6C] sama tai suurempi määrä kuin ilmoituskohdassa 5 ilmoitettu, puolustustarvikkeissa käytettäviksi suoraan toimitettu määrä [5D].

                  6D

                  Jäähdytys, ilmastointi ja lämmitys

                  6E

                  Muut lämmönsiirtonesteet

                  6F

                  Vaahtomaisten tuotteiden tuotanto

                  6G

                  Valmiiksi sekoitettujen polyolien tuotanto

                  6H

                  Palontorjunta

                  6I

                  Aerosolit — inhalaatiosumutteet

                  Fluorihiilivedyistä ilmoitetaan tässä [6I] sama tai suurempi määrä kuin ilmoituskohdassa 5 ilmoitettu määrä, joka on toimitettu suoraan yritykselle, joka valmistaa farmaseuttisten aineiden annosteluun tarkoitettuja inhalaatiosumutteita [5F].

                  6J

                  Aerosolit — muut käyttötarkoitukset

                  6K

                  Liuotinaineet

                  6L

                  Raaka-aine

                  Fluorihiilivedyistä ilmoitetaan tässä [6L] sama tai suurempi määrä kuin ilmoituskohdassa 5 ilmoitettu, tuottajan raaka-ainesovelluksissa käyttämä tai tuottajan tai maahantuojan suoraan yrityksille toimittama, raaka-ainesovelluksissa käytettäviksi tarkoitettu määrä [5B].

                  6M

                  Puolijohteiden valmistus

                  Fluorihiilivedyistä ilmoitetaan tässä [6M] sama tai suurempi määrä kuin ilmoituskohdassa 5 ilmoitettu määrä, joka on toimitettu suoraan yritykselle käytettäväksi puolijohdeaineiden syövyttämiseen tai kemiallisen höyrypinnoituslaitteen prosessikammion puhdistukseen puolijohdetuotannossa [5E].

                  6N

                  Aurinkoenergian valmistusteollisuus

                  6O

                  Muu elektroniikka-alan valmistusteollisuus

                  6P

                  Sähköiset kytkinlaitteet

                  6Q

                  Hiukkaskiihdyttimet

                  6R

                  Magnesiumin painevalu

                  6S

                  Anestesiologia

                  6T

                  Muu tai tuntematon käyttösovellus

                  Muu sovellus tai muut sovellukset on ilmoitettava, ja ilmoittajan on kuvailtava tuntematon käyttösovellus

                  6U

                  Vuoto varastoinnin, kuljetuksen ja siirron aikana

                  6V

                  Kirjanpitomukautukset

                  Jos tällaisia määriä ilmoitetaan, niistä on annettava selitys

                     MÄÄRIEN AUTOMAATTISESTI TUOTETTU LASKENTA

                  6W

                  Käyttösovellusten määrät yhteensä

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Jos tiedot on ilmoitettu oikein, käyttösovellusluokkien määrät yhteensä [6W] vastaavat unionin markkinoille toimitettua yhteenlaskettua määrää [6X].

                  6X

                  Unionin markkinoille toimitettu määrä yhteensä

                  6X = 1E + 2A – 3B + 4B – 4G + 4K

         Kohta 7:   Raaka-aineiden käyttäjien täytettävä — asetuksen (EU) N:o 517/2014 19 artiklan 3 kohta ja asetuksen (EU) N:o 517/2014 liitteessä VII olevan 5 kohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun kaasun tai vähintään yhtä näistä kaasuista sisältävän seoksen osalta.
      Tässä kohdassa ilmoitetaan ainoastaan määrät, jotka on tosiasiallisesti käytetty raaka-aineena.
      Jos fluorihiilivetyjä (asetuksen (EU) N:o 517/2014 liitteessä I olevassa 1 kohdassa luetellut kaasut tai vähintään yhtä näistä kaasuista sisältävät seokset) on tuottanut tai tuonut maahan yritys, joka käyttää niitä raaka-aineena, käytetyt määrät ilmoitetaan myös kohdassa 5. Jos yritys, joka on tuottanut tai tuonut maahan kyseisiä kaasuja ja sen jälkeen myynyt ne muille yrityksille käytettäviksi raaka-aineena, toimitetut määrät ilmoitetaan ainoastaan kohdassa 5, jossa on ilmoitettava myös kaasuja raaka-aineena käyttävä yritys.

                     ILMOITETTAVAT TIEDOT

                     HUOMAUTUKSET

                  7A

                  Yrityksen itsensä raaka-aineena käyttämä määrä

         Kohta 8:   Yritysten, jotka ovat hävittäneet kaasuja, täytettävä — asetuksen (EU) N:o 517/2014 19 artiklan 2 kohta ja asetuksen (EU) N:o 517/2014 liitteessä VII oleva 4 kohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I tai liitteessä II luetellun fluoratun kasvihuonekaasun tai vähintään yhtä näistä kaasuista sisältävän seoksen osalta.
      Ilmoittavien yritysten itse hävittämät kokonaismäärät on ilmoitettava. Tuottajia olevien yritysten on ilmoitettava myös hävitetyn oman tuotantonsa määrät kohdassa 1.
      Yritysten, jotka ovat fluorihiilivetyjen (asetuksen (EU) N:o 517/2014 liitteessä I olevassa 1 kohdassa lueteltujen kaasujen tai vähintään yhtä näistä kaasuista sisältävien seosten) maahantuojia, on ilmoitettava hävitetyn tuontinsa määrät kohdassa 5.
      Määriä, jotka lähetetään hävitettäviksi muille yrityksille EU:ssa, ei ilmoiteta tässä. Määrät, jotka viedään hävitettäviksi EU:n ulkopuolella, on ilmoitettava kohdassa 3F.

                     ILMOITETTAVAT TIEDOT

                     HUOMAUTUKSET

                  8A

                  Määrä, jonka ilmoittava yritys on hävittänyt käyttäen hapetusta korkeassa lämpötilassa

                  8B

                  Määrä, jonka ilmoittava yritys on hävittänyt käyttäen termistä desorptiota

                  8C

                  Määrä, jonka ilmoittava yritys on hävittänyt käyttäen muuta teknologiaa

                  Hävittämiseen käytetty teknologia on ilmoitettava

                     AUTOMAATTISESTI LASKETUT MÄÄRÄT

                  8D

                  Yrityksen itsensä hävittämä määrä yhteensä

                  8D = 8A + 8B + 8C

                     ILMOITETTAVAT TIEDOT

                  8E

                  1. tammikuuta varastossa olevat määrät, jotka odottavat hävittämistä

                  8F

                  31. joulukuuta varastossa olevat hävitettäväksi tarkoitetut määrät, jotka odottavat hävittämistä

         Kohta 9:   Niiden tuottajien tai maahantuojien täytettävä, jotka ovat antaneet luvan käyttää fluorihiilivetykiintiötä yrityksille, jotka saattavat markkinoille fluorihiilivedyillä täytettyjä jäähdytys- ja ilmastointilaitteita ja lämpöpumppuja — asetuksen (EU) N:o 517/2014 19 artiklan 1 kohta ja asetuksen (EU) N:o 517/2014 liitteessä VII olevan 1 kohdan e alakohta ja 2 kohdan c alakohta

      Sovelletaan ensimmäisen kerran vuoden 2015 toiminnoista ilmoittamiseen (viimeistään 31. maaliskuuta 2016).
      Määrät on ilmoitettava hiilidioksidiekvivalenttitonneina yhden hiilidioksidiekvivalenttitonnin tarkkuudella erittelemättä eri fluorihiilivetyjä.
      Ainoastaan kalenterivuonna, jota ilmoitus koskee, annetut luvat on ilmoitettava.

                     ILMOITETTAVAT TIEDOT

                     HUOMAUTUKSET

                  9A

                  Määrät, joiden osalta on annettu lupa kiintiön käyttöön valmiiksi täytettyjen laitteiden tuottajille tai maahantuojille asetuksen (EU) N:o 517/2014 18 artiklan 2 kohdan mukaisesti.

                  Luvan saanut yritys on ilmoitettava.

         Kohta 10:   Niiden yritysten ilmoitettava, jotka ovat saaneet kiintiönsä yksinomaan asetuksen (EU) N:o 517/2014 16 artiklan 2 kohdan mukaisen ilmoituksen perusteella ja jotka ovat antaneet luvan käyttää fluorihiilivetykiintiötä yrityksille, jotka saattavat markkinoille fluorihiilivedyillä täytettyjä jäähdytys- JA ilmastointilaitteita ja lämpöpumppuja asetuksen (EU) N:o 517/2014 18 artiklan 2 kohdan mukaisesti — asetuksen (EU) N:o 517/2014 19 artiklan 1 kohta ja asetuksen (EU) N:o 517/2014 liitteessä VII olevan 1 kohdan e alakohta ja 2 kohdan c alakohta

      Sovelletaan ensimmäisen kerran ilmoittamiseen vuoden 2015 toiminnoista (viimeistään 31. maaliskuuta 2016).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin fluorihiilivedyn osalta (asetuksen (EU) N:o 517/2014 liitteessä I olevassa 1 kohdassa luetellut kaasut tai seos, joka sisältää vähintään yhtä näistä kaasuista).
      Kaikki fluorihiilivetyjen toimitukset, jotka liittyvät sinä kalenterivuonna, jota ilmoitus koskee, annettuihin lupiin, jotka on ilmoitettu kohdassa 9, on ilmoitettava tässä kohdassa. Tämä tieto on tarpeen asetuksen (EU) N:o 517/2014 18 artiklan 2 kohdan noudattamisen varmistamiseksi.

                     ILMOITETTAVAT TIEDOT

                     HUOMAUTUKSET

                  10A

                  Kaasutoimitusten määrät yrityksille, joille on annettu fluorihiilivedyillä täytettyjen jäähdytys- ja ilmastointilaitteiden ja lämpöpumppujen markkinoille saattamista koskevia lupia.

                  Vastaanottava yritys tai yritykset on ilmoitettava.
                  Yritysten olisi toimitettava ilmoitusten kanssa lisätodisteet kaikista tässä kohdassa ilmoitetuista fyysisistä toimituksista (esim. laskut).

         Kohta 11:   Niiden yritysten täytettävä, jotka ovat saattaneet markkinoille tuotteissa TAI laitteissa OLEVIA kaasuja asetuksen (EU) N:o 517/2014 19 artiklan 4 kohdan mukaisesti — asetuksen (EU) N:o 517/2014 19 artiklan 4 kohta ja asetuksen (EU) N:o 517/2014 liitteessä VII oleva 6 kohta

      Sovelletaan ensimmäisen kerran ilmoittamiseen vuoden 2014 toiminnoista (viimeistään 31. maaliskuuta 2015).
      Tuotteissa ja laitteissa olevat, asetuksen (EU) N:o 517/2014 liitteessä I tai liitteessä II lueteltujen kaasujen tai vähintään yhtä näistä kaasuista sisältävien seosten määrät on ilmoitettava luokittain metrisinä tonneina kolmen desimaalin tarkkuudella. Kaasujen kokonaismäärän lisäksi on ilmoitettava yksikkömäärä luokittain, ellei toisin mainita.
      Unionissa valmistettujen tuotteiden tai laitteiden tuottajien ei pidä ilmoittaa tuotteista ja laitteista, joiden sisältämät kaasut on aikaisemmin tuotu unioniin tai tuotettu unionissa. Jos tuottaja tuottaa itse unionissa irtotavarana kaasua, joka on tarkoitettu käytettäväksi unionissa sen omien tuotteiden ja laitteiden valmistukseen, sen ilmoitukset tuotannosta (ilmoituskohta 1) kattavat myös kyseiset kaasumäärät, joten niitä ei myöskään pidä ilmoittaa tässä kohdassa.
      Asetuksen (EU) N:o 517/2014 liitteessä I tai II lueteltuja fluorattuja kasvihuonekaasuja sisältävien tuotteiden tai laitteiden maahantuojien on ilmoitettava kaikki kaasuja sisältävä tuonti, jonka tulli on laskenut vapaaseen liikkeeseen unionissa. Valmiiksi sekoitettujen polyolien tuontia ei ilmoiteta tässä kohdassa vaan kohdassa 2. Jos maahantuodussa jäähdytys- tai ilmastointilaitteessa tai lämpöpumpussa olevat fluorihiilivedyt (asetuksen (EU) N:o 517/2014 liitteessä I olevassa 1 kohdassa luetellut kaasut tai seos, joka sisältää vähintään yhtä näistä kaasuista) oli aikaisemmin viety unionista ja niihin oli sovellettu markkinoille saattamista koskevaa fluorihiilivetyjen kiintiörajoitusta, tämä on ilmoitettava kohdassa 12, jotta voidaan osoittaa asetuksen (EU) N:o 517/2014 14 artiklan noudattaminen.
      Jäljempänä lueteltuihin tuote- tai laiteluokkiin sisältyy komponentteja, jotka on tarkoitettu ilmoitettuihin tuote- tai laiteluokkiin.
      Termillä ”suora järjestelmä” tarkoitetaan erityisesti ilma-ilma-, vesi-ilma- ja suolavesi-ilmajärjestelmiä ja termillä ”epäsuora järjestelmä” erityisesti ilma-vesi-, vesi-vesi- ja suolavesi-vesijärjestelmiä, mukaan luettuina hydroniset lämpöpumput.

                     AUTOMAATTISESTI LASKETUT MÄÄRÄT

                     HUOMAUTUKSET

                  11A

                  Mukavuusjäähdytykseen tai -lämmitykseen tarkoitetut kiinteät laitteet

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     ILMOITETTAVAT TIEDOT

                  11A1

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: Siirrettävät itsenäiset/monoblock-yksiköt

                  11A2

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: itsenäiset/monoblock-kattoyksiköt

                  11A3

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: muuntyyppiset itsenäiset/monoblock-yksiköt

                  Laitetyyppi tai -tyypit on ilmoitettava.

                  11A4

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: single split -yksiköt, joissa kylmäaineen määrä on 3 kilogrammaa tai enemmän

                  11A5

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: single split -yksiköt, joissa kylmäaineen määrä on 3 kilogrammaa tai vähemmän

                  11A6

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: multi split -yksiköt

                  11A7

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: itsenäiset/monoblock-yksiköt kotitalouskäyttöön

                  11A8

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: itsenäiset/monoblock-yksiköt kaupalliseen tai teolliseen käyttöön

                  11A9

                  Mukavuusjäähdytykseen tai -lämmitykseen tarkoitetut kiinteät laitteet, suora järjestelmä: itsenäiset/monoblock-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11A10

                  Mukavuusjäähdytykseen tai -lämmitykseen tarkoitetut kiinteät laitteet, epäsuora järjestelmä: split-yksiköt kotitalouskäyttöön

                  11A11

                  Mukavuusjäähdytykseen tai -lämmitykseen tarkoitetut kiinteät laitteet, epäsuora järjestelmä: split-yksiköt kaupalliseen tai teolliseen käyttöön

                  11A12

                  Mukavuusjäähdytykseen tai -lämmitykseen tarkoitetut kiinteät laitteet, epäsuora järjestelmä: split-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11A13

                  Mukavuusjäähdytykseen tai -lämmitykseen tarkoitetut kiinteät laitteet, sekä suora että epäsuora järjestelmä: itsenäiset/monoblock-yksiköt

                  11A14

                  Mukavuusjäähdytykseen tai -lämmitykseen tarkoitetut kiinteät laitteet, sekä suora että epäsuora järjestelmä: split-yksiköt

                     AUTOMAATTISESTI LASKETUT MÄÄRÄT

                  11B

                  Kiinteät jäähdytyslaitteet

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     ILMOITETTAVAT TIEDOT

                  11B1

                  Kiinteät jäähdytyslaitteet, suora järjestelmä: itsenäiset/monoblock-yksiköt kotitalouskäyttöön

                  11B2

                  Kiinteät jäähdytyslaitteet, suora järjestelmä: itsenäiset/monoblock-yksiköt kaupalliseen tai teollisuuskäyttöön

                  11B3

                  Kiinteät jäähdytyslaitteet, suora järjestelmä: itsenäiset/monoblock-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11B4

                  Kiinteät jäähdytyslaitteet, suora järjestelmä: split-yksiköt kaupalliseen tai teollisuuskäyttöön

                  11B5

                  Kiinteät jäähdytyslaitteet, suora järjestelmä: split-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11B6

                  Kiinteät jäähdytyslaitteet, epäsuora järjestelmä: itsenäiset/monoblock-yksiköt kaupalliseen tai teollisuuskäyttöön

                  11B7

                  Kiinteät jäähdytyslaitteet, epäsuora järjestelmä: itsenäiset/monoblock-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11B8

                  Kiinteät jäähdytyslaitteet, epäsuora järjestelmä: split-yksiköt kaupalliseen tai teollisuuskäyttöön

                  11B9

                  Kiinteät jäähdytyslaitteet, epäsuora järjestelmä: split-yksiköt muuhun käyttötarkoitukseen

                  Käyttötarkoitus tai -tarkoitukset on ilmoitettava.

                  11B10

                  Kiinteät jäähdytyslaitteet, sekä suora että epäsuora järjestelmä: itsenäiset/monoblock-yksiköt

                  11B11

                  Kiinteät jäähdytyslaitteet, sekä suora että epäsuora järjestelmä: split-yksiköt

                  11B12

                  Kiinteät laitteet prosessijäähdytykseen tai -lämmitykseen, suora järjestelmä

                  11B13

                  Kiinteät laitteet prosessijäähdytykseen tai -lämmitykseen, epäsuora järjestelmä

                  11B14

                  Kiinteät laitteet prosessijäähdytykseen tai -lämmitykseen, sekä suora että epäsuora

                  11C

                  Lämpöpumppukuivausrummut

                     AUTOMAATTISESTI LASKETUT MÄÄRÄT

                  11D

                  Kiinteät lämmitys-/ilmastointilaitteet, myös lämpöpumput, ja jäähdytyslaitteet mihin tahansa muuhun käyttötarkoitukseen

                  11D = 11D1 + 11D2 + 11D3

                     ILMOITETTAVAT TIEDOT

                  11D1

                  Kiinteät lämmitys-, ilmastointi- ja jäähdytyslaitteet muihin käyttötarkoituksiin, suora järjestelmä

                  Laitetyyppi tai -tyypit ja käyttötarkoitus tai -tarkoitukset on ilmoitettava.

                  11D2

                  Kiinteät lämmitys-, ilmastointi- ja jäähdytyslaitteet muihin käyttötarkoituksiin, epäsuora järjestelmä

                  Laitetyyppi tai -tyypit ja käyttötarkoitus tai -tarkoitukset on ilmoitettava.

                  11D3

                  Kiinteät lämmitys-, ilmastointi- ja jäähdytyslaitteet muihin käyttötarkoituksiin, sekä suora että epäsuora järjestelmä

                  Laitetyyppi tai -tyypit ja käyttötarkoitus tai -tarkoitukset on ilmoitettava.

                     AUTOMAATTISESTI LASKETUT MÄÄRÄT

                  11E

                  Siirrettävät jäähdytyslaitteet

                  11E = 11E1 + 11E2 + 11E3 + 11E4

                     ILMOITETTAVAT TIEDOT

                  11E1

                  Siirrettävät jäähdytyslaitteet kevyitä kylmäkuljetusajoneuvoja (esim. pakettiautot) varten

                  11E2

                  Siirrettävät jäähdytyslaitteet jäähdytettyjä raskaita kylmäkuljetusajoneuvoja (myös kuorma-autot ja perävaunut) varten

                  11E3

                  Siirrettävät jäähdytyslaitteet jäähdytysaluksia varten

                  11E4

                  Muut siirrettävät jäähdytyslaitteet

                  Laitetyyppi tai -tyypit on ilmoitettava.

                     AUTOMAATTISESTI LASKETUT MÄÄRÄT

                  11F

                  Siirrettävät ilmastointilaitteet

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     ILMOITETTAVAT TIEDOT

                  11F1

                  Henkilöautojen siirrettävät ilmastointilaitteet

                  11F2

                  Linja-autojen siirrettävät ilmastointilaitteet

                  11F3

                  Pakettiautojen (kevyiden hyötyajoneuvojen) siirrettävät ilmastointilaitteet

                  11F4

                  Kuorma-autojen ja perävaunujen (raskaiden hyötyajoneuvojen) siirrettävät ilmastointilaitteet

                  11F5

                  Maa- ja metsätalouden ja rakennusteollisuuden ajoneuvojen ja koneiden siirrettävät ilmastointilaitteet

                  11F6

                  Raidekaluston siirrettävät ilmastointilaitteet

                  11F7

                  Laivojen siirrettävät ilmastointilaitteet

                  11F8

                  Ilma-alusten ja helikoptereiden siirrettävät ilmastointilaitteet

                  11F9

                  Muut siirrettävät ilmastointilaitteet

                  Laitetyyppi tai -tyypit on ilmoitettava.

                     AUTOMAATTISESTI LASKETUT MÄÄRÄT

                     11G

                     Jäähdytys, ilmastointi ja lämpöpumput yhteensä

                     11G = 11A + 11B + 11C + 11D + 11E + 11F

                  11H

                  Vaahtomaiset tuotteet

                  11H = 11H1 + 11H2 + 11H3 + 11H4

                     ILMOITETTAVAT TIEDOT

                  11H1

                  Suulakepuristetusta polystyreenista valmistetut eristyslevyt

                  Suulakepuristetusta polystyreenista valmistettujen eristyslevyjen määrät on ilmoitettava kuutiometreinä (niihin sisältyvien fluorattujen kaasujen metrisinä tonneina ilmoitettujen määrien rinnalla)

                  11H2

                  Polyuretaanista valmistetut eristyslevyt

                  Polyuretaanista valmistettujen eristyslevyjen määrät on ilmoitettava kuutiometreinä (niihin sisältyvien fluorattujen kaasujen metrisinä tonneina ilmoitettujen määrien rinnalla)

                  11H3

                  Yksikomponenttivaahto

                  Mittayksikkö voi olla yksikomponenttivaahtotölkkien kappalemäärä (niihin sisältyvien fluorattujen kaasujen metrisinä tonneina ilmoitettujen määrien rinnalla)

                  11H4

                  Muut vaahtomaiset tuotteet

                  Tuoteluokka tai -luokat on ilmoitettava
                  Valmiiksi sekoitettujen polyolien tuontia (esim. vaahtojärjestelmissä tai säiliöissä) ei ilmoiteta tässä vaan kohdassa 2.
                  Vaahtomaisten tuotteiden määrät on ilmoitettava joko kuutiometreinä, metrisinä tonneina tai tuotteiden/laitteiden kappalemäärinä (niihin sisältyvien fluorattujen kaasujen metrisinä tonneina ilmoitettujen määrien rinnalla)

                  11I

                  Palontorjuntalaitteet (myös ajoneuvoissa olevat järjestelmät)

                  11J

                  Lääketieteelliset tai farmaseuttiset aerosolit

                  11K

                  Muut kuin lääketieteelliset aerosolit

                  11L

                  Lääkinnälliset laitteet (ilman aerosoleja)

                  11M

                  Kytkinlaitteet sähkön siirtoa ja jakelua varten

                  11N

                  Muut laitteet sähkön siirtoa ja jakelua varten

                  11O

                  Hiukkaskiihdyttimet

                  11P

                  Muut tuotteet ja laitteet, jotka sisältävät asetuksen (EU) N:o 517/2014 liitteessä I tai liitteessä II lueteltuja kaasuja

                  Tuote- tai laiteluokka tai -luokat on ilmoitettava
                  Mittayksikkö voi olla tuotteen tai laitteen tilavuus, paino tai kappalemäärä
                  (niihin sisältyvien fluorattujen kaasujen metrisinä tonneina ilmoitettujen määrien rinnalla)

                     AUTOMAATTISESTI LASKETUT MÄÄRÄT

                  11Q

                  Asetuksen (EU) N:o 517/2014 liitteessä I tai liitteessä II lueteltuja fluorattuja kaasuja sisältävät tuotteet ja laitteen yhteensä

                  11Q = 11G + 11H + 11I + 11J + 11K + 11L + 11M + 11N + 11O + 11P

         Kohta 12:   Fluorihiilivedyillä täytettyjen jäähdytys- ja ilmastointilaitteiden ja lämpöpumppujen maahantuojien täytettävä, jos on kyse maahantuoduissa laitteissa OLEVISTA fluorihiilivedyistä, jotka oli aikaisemmin viety unionista ja luovutettu laitteiden valmistajille suoraan vientiyritykseltä ja joihin oli sovellettu unionin markkinoille saattamista koskevaa fluorihiilivetykiintiön rajoitusta — asetuksen (EU) N:o 517/2014 19 artiklan 5 kohta ja asetuksen (EU) N:o 517/2014 liitteessä VII oleva 6 kohta

      Sovelletaan ensimmäisen kerran ilmoittamiseen vuoden 2017 toiminnoista (viimeistään 31. maaliskuuta 2018).
      Määrät ilmoitetaan metrisinä tonneina kolmen desimaalin tarkkuudella ja erikseen kunkin fluorihiilivedyn osalta (asetuksen (EU) N:o 517/2014 liitteessä I olevassa 1 kohdassa luetellut kaasut tai seos, joka sisältää vähintään yhtä näistä kaasuista).

                     ILMOITETTAVAT TIEDOT

                     HUOMAUTUKSET

                  12A

                  Sellaisten fluorihiilivetyjen määrä, joilla on täytetty maahantuotuja laitteita, joiden täyttämistä varten on aikaisemmin viety unionista fluorihiilivetyjä, joihin oli sovellettu unionin markkinoille saattamista koskevaa fluorihiilivetykiintiön rajoitusta.

                  Fluorihiilivetyjä vievä yritys tai yritykset sekä vientivuosi tai -vuodet on ilmoitettava.

         Kohta 13:   Fluorihiilivedyillä täytettyjen jäähdytys- tai ilmastointilaitteiden tai lämpöpumppujen maahantuojien täytettävä, jos Laitteissa olevat fluorihiilivedyt kuuluvat kiintiöjärjestelmään luvan perusteella — asetuksen (EU) N:o 517/2014 19 artiklan 5 kohta ja asetuksen (EU) N:o 517/2014 liitteessä VII oleva 6 kohta.

      Sovelletaan ensimmäisen kerran ilmoittamiseen vuoden 2017 toiminnoista (viimeistään 31. maaliskuuta 2018).
      Määrät hiilidioksidiekvivalenttitonneina yhden hiilidioksidiekvivalenttitonnin tarkkuudella erittelemättä eri fluorihiilivetyjä (asetuksen (EU) N:o 517/2014 liitteessä I olevassa 1 kohdassa luetellut kaasut tai seos, joka sisältää vähintään yhtä näistä kaasuista).
      Yritysten on ilmoitettava kaikki hiilidioksidikiintiön käyttöön saadut luvat, jotka kattavat jäähdytys- tai ilmastointilaitteisiin tai lämpöpumppuihin sisältyvien fluorihiilivetyjen markkinoille saattamisen kalenterivuonna, jonka osalta ilmoitus annetaan.

                     ILMOITETTAVAT TIEDOT

                     HUOMAUTUKSET

                  13A

                  Määrät, joihin sovelletaan asetuksen (EU) N:o 517/2014 18 artiklan 2 kohdan mukaisesti saatuja fluorihiilivetykiintiöiden käyttöön oikeuttavia lupia.

                  Luvan antava yritys tai yritykset sekä vuosi, jona lupa on annettu, on ilmoitettava.


title: Komission täytäntöönpanoasetus (EU) 2017/408, annettu 8 päivänä maaliskuuta 2017, vähäriskisen tehoaineen pepinon lievän mosaiikkiviruksen isolaatti VC1 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
                  9.3.2017

                  FI

                  Euroopan unionin virallinen lehti

                  L 63/91

            KOMISSION TÄYTÄNTÖÖNPANOASETUS (EU) 2017/408,
      annettu 8 päivänä maaliskuuta 2017,
      vähäriskisen tehoaineen pepinon lievän mosaiikkiviruksen isolaatti VC1 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 13 artiklan 2 kohdan kanssa,
      sekä katsoo seuraavaa:

                  (1)

                  Alankomaat vastaanotti 2 päivänä joulukuuta 2013 asetuksen (EY) N:o 1107/2009 7 artiklan 1 kohdan mukaisesti yritykseltä Valto BV hakemuksen tehoaineen pepinon lievän mosaiikkiviruksen isolaatti VC1 hyväksymiseksi. Kyseisen asetuksen 9 artiklan 3 kohdan mukaisesti Alankomaat, joka oli nimetty esitteleväksi jäsenvaltioksi, ilmoitti 30 päivänä kesäkuuta 2014 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                  (2)

                  Esittelevä jäsenvaltio toimitti 10 päivänä marraskuuta 2015 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                  (3)

                  Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa 8 päivänä syyskuuta 2016.

                  (4)

                  Elintarviketurvallisuusviranomainen toimitti 18 päivänä marraskuuta 2016 hakijalle, jäsenvaltioille ja komissiolle päätelmänsä (2) siitä, voidaanko tehoaineen pepinon lievän mosaiikkiviruksen isolaatti VC1 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

                  (5)

                  Komissio esitteli 6 päivänä joulukuuta 2016 pysyvälle kasvi-, eläin-, elintarvike- ja rehukomitealle pepinon lievän mosaiikkiviruksen isolaattia VC1 koskevan tarkastelukertomuksen ja asetusluonnoksen pepinon lievän mosaiikkiviruksen isolaatin VC1 hyväksymisestä.

                  (6)

                  Hakijalle annettiin mahdollisuus esittää huomautuksensa tarkastelukertomuksesta.

                  (7)

                  Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta. Kyseisten hyväksymiskriteerien katsotaan näin ollen täyttyvän. Näin ollen on aiheellista hyväksyä pepinon lievän mosaiikkiviruksen isolaatti VC1.

                  (8)

                  Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia.

                  (9)

                  Komissio katsoo lisäksi, että pepinon lievän mosaiikkiviruksen isolaatti VC1 on asetuksen (EY) N:o 1107/2009 22 artiklan mukainen vähäriskinen tehoaine. Pepinon lievän mosaiikkiviruksen isolaatti VC1 ei ole huolta aiheuttava aine ja täyttää asetuksen (EY) N:o 1107/2009 liitteessä II olevassa 5 kohdassa esitetyt edellytykset. Pepinon lievän mosaiikkiviruksen isolaatti VC1 on luontaisesti esiintyvä kasvin viruskanta. Kasvin virus ei replikoidu kasvisolun ulkopuolella, viruksella ei ole solurakennetta eikä se tuota aineenvaihduntatuotteita. Se ei ole patogeeninen ihmisille eikä eläimille. Asetuksen (EY) N:o 1107/2009 nojalla hyväksytyistä käyttötarkoituksista ihmisille, eläimille ja ympäristölle aiheutuvan lisäaltistumisen oletetaan olevan vähäistä verrattuna luonnolliseen altistumiseen.

                  (10)

                  Näin ollen on aiheellista hyväksyä pepinon lievän mosaiikkiviruksen isolaatti VC1 vähäriskisenä tehoaineena. Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.

                  (11)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Tehoaineen hyväksyminen
      Hyväksytään liitteessä I esitetty tehoaine pepinon lievän mosaiikkiviruksen isolaatti VC1 kyseisessä liitteessä vahvistetuin edellytyksin.
      2 artikla
      Täytäntöönpanoasetuksen (EU) N:o 540/2011 muuttaminen
      Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä maaliskuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 309, 24.11.2009, s. 1.

         (2)  EFSA (Euroopan elintarviketurvallisuusviranomainen), 2017. Conclusion on the peer review of the pesticide risk assessment of the active substance Mild Pepino mosaic virus isolate VC1. EFSA Journal 2017;15(1):4651 (16 s.). doi: 10.2903/j.efsa.2017.4651.

         (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

         LIITE I

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     Pepinon lievän mosaiikkiviruksen isolaatti VC1
                     Viitenumero DSM 26973 saksalaisessa mikro-organismien ja soluviljelmien kantakokoelmassa (DSMZ)

                     Ei sovelleta

                     Nikotiini < 0,1 mg/L

                     29. maaliskuuta 2017

                     29. maaliskuuta 2032

                     Lupa voidaan antaa ainoastaan kasvihuoneissa käyttöä varten.
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon pepinon lievän mosaiikkiviruksen isolaattia VC1 koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä pepinon lievän mosaiikkiviruksen isolaattia VC1 pidetään muiden mikro-organismien tavoin mahdollisena herkistymisen aiheuttajana. Käyttöedellytyksiin on tarvittaessa sisällyttävä riskinhallintatoimenpiteitä.
                     Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.

            (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

         LIITE II
         Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:

                        Nimi, tunnistenumero

                        IUPAC-nimi

                        Puhtaus (*1)

                        Hyväksymispäivä

                        Hyväksynnän päättymispäivä

                        Erityiset säännökset

                        ”8

                        Pepinon lievän mosaiikkiviruksen isolaatti VC1
                        Viitenumero DSM 26973 saksalaisessa mikro-organismien ja soluviljelmien kantakokoelmassa (DSMZ)

                        Ei sovelleta

                        Nikotiini < 0,1 mg/L

                        29. maaliskuuta 2017

                        29. maaliskuuta 2032

                        Lupa voidaan antaa ainoastaan kasvihuoneissa käyttöä varten.
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon pepinon lievän mosaiikkiviruksen isolaattia VC1 koskevan tarkastelukertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden turvallisuuteen, sillä pepinon lievän mosaiikkiviruksen isolaattia VC1 pidetään muiden mikro-organismien tavoin mahdollisena herkistymisen aiheuttajana. Käyttöedellytyksiin on tarvittaessa sisällyttävä riskinhallintatoimenpiteitä.
                        Tuottajan on valvottava tarkasti ympäristöolosuhteiden säilymistä ja laadunvarmistusanalyysia tuotantoprosessin aikana”

            (*1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2017/397, annettu 7 päivänä maaliskuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               8.3.2017

               FI

               Euroopan unionin virallinen lehti

               L 60/32

         KOMISSION TÄYTÄNTÖÖNPANOASETUS (EU) 2017/397,
   annettu 7 päivänä maaliskuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/1377, annettu 25 päivänä heinäkuuta 2017, kloorifasinonin hyväksynnän uusimisesta valmisteryhmään 14 kuuluvissa biosidivalmisteissa käytettävänä tehoaineena (ETA:n kannalta merkityksellinen teksti. )

text:
               26.7.2017

               FI

               Euroopan unionin virallinen lehti

               L 194/15

         KOMISSION TÄYTÄNTÖÖNPANOASETUS (EU) 2017/1377,
   annettu 25 päivänä heinäkuuta 2017,
   kloorifasinonin hyväksynnän uusimisesta valmisteryhmään 14 kuuluvissa biosidivalmisteissa käytettävänä tehoaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 14 artiklan 4 kohdan a alakohdan,
   sekä katsoo seuraavaa:

               (1)

               Tehoaine kloorifasinoni on hyväksytty käytettäväksi jyrsijämyrkkynä valmisteryhmään 14 kuuluvissa biosidivalmisteissa asetuksen (EU) N:o 528/2012 nojalla.

               (2)

               Kyseisen tehoaineen hyväksynnän uusimista koskeva hakemus toimitettiin Euroopan kemikaalivirastolle, jäljempänä ’kemikaalivirasto’, asetuksen (EU) N:o 528/2012 13 artiklan 1 kohdan mukaisesti. Espanjan toimivaltainen viranomainen arvioi hakemuksen arvioinnista vastaavana toimivaltaisena viranomaisena.

               (3)

               Arvioinnista vastaava toimivaltainen viranomainen toimitti 25 päivänä maaliskuuta 2016 suosituksensa kloorifasinonin hyväksynnän uusimisesta kemikaalivirastolle.

               (4)

               Kemikaaliviraston biosidivalmistekomitea laati kemikaaliviraston lausunnon (2)16 päivänä kesäkuuta 2016 ottaen huomioon arvioinnista vastaavan toimivaltaisen viranomaisen päätelmät.

               (5)

               Lausunnon mukaan kloorifasinoni täyttää Euroopan parlamentin ja neuvoston asetuksen (EY) N:o 1272/2008 (3) kriteerit sen luokittelemiseksi lisääntymiselle vaarallisten aineiden kategoriaan 1B. Kloorifasinoni täyttää näin ollen asetuksen (EU) N:o 528/2012 5 artiklan 1 kohdan c alakohdassa vahvistetut hyväksymättä jättämisen perusteet.

               (6)

               Lisäksi tehoaine täyttää Euroopan parlamentin ja neuvoston asetuksen (EY) N:o 1907/2006 (4) kriteerit, joiden mukaan se on hitaasti hajoava ja myrkyllinen. Kloorifasinonia sisältävien valmisteiden käyttö herättää huolta primaarisesta ja sekundaarisesta myrkytyksestä, vaikka rajoittavia riskinhallintatoimenpiteitä sovellettaisiin. Siksi kloorifasinoni täyttää myös korvattavan tehoaineen kriteerin asetuksen (EU) N:o 528/2012 10 artiklan 1 kohdan d ja e alakohdan mukaisesti.

               (7)

               Asetuksen (EU) N:o 528/2012 12 artiklan mukaan hyväksymättä jättämisen perusteet täyttävien tehoaineiden hyväksyntä voidaan uusia ainoastaan, jos vähintään yksi kyseisen asetuksen 5 artiklan 2 kohdassa säädetyistä poikkeuksen edellytyksistä täyttyy edelleen.

               (8)

               Asetuksen (EU) N:o 528/2012 10 artiklan 3 kohdan mukaisesti kemikaalivirasto järjesti julkisen kuulemisen kerätäkseen asiaankuuluvia tietoja kloorifasinonista ja saatavilla olevista korvaajista.

               (9)

               Komissio suoritti myös erillisen julkisen kuulemisen kerätäkseen tietoja siitä, täyttyvätkö asetuksen (EU) N:o 528/2012 5 artiklan 2 kohdassa vahvistetut poikkeuksen edellytykset. Komissio asetti kyseiseen kuulemiseen saadut vastaukset julkisesti saataville.

               (10)

               Jäsenvaltioiden kanssa keskusteltiin pysyvässä biosidivalmistekomiteassa kahteen edellä mainittuun julkiseen kuulemiseen saaduista vastauksista sekä tiedoista, jotka koskivat antikoagulantti-jyrsijämyrkkyjen riskinhallintatoimenpiteitä koskevan komission raportin (5) liitteeseen 1 sisältyvien antikoagulantti-jyrsijämyrkkyjen vaihtoehtojen saatavuutta.

               (11)

               Jyrsijät voivat kantaa taudinaiheuttajia, jotka aiheuttavat monenlaisia zoonooseja, jotka voivat aiheuttaa vakavaa vaaraa ihmisten tai eläinten terveydelle. Muut kuin kemialliset jyrsijöiden torjunta- tai estomenetelmät, kuten mekaaniset tai sähköiset menetelmät tai liima-ansat, eivät välttämättä ole riittävän tehokkaita ja saattavat herättää lisäkysymyksiä siitä, ovatko ne kivuttomia vai aiheuttavatko ne tarpeetonta kärsimystä jyrsijöille. Jyrsijämyrkkynä käytettäväksi hyväksytyt vaihtoehtoiset tehoaineet eivät ehkä sovellu kaikille käyttäjäryhmille tai tehoa kaikkiin jyrsijälajeihin. Koska muut kuin kemialliset torjunta- tai estomenetelmät eivät pelkästään riitä, jotta jyrsijöiden torjunta olisi tehokasta, kloorifasinonia pidetään vaihtoehtoisten tehoaineiden ohella välttämättömänä asianmukaisen jyrsijöiden torjunnan takaamiseksi. Kloorifasinonia käytettäisiin siis jyrsijöiden ihmisten ja eläinten terveydelle aiheuttaman vakavan vaaran estämiseksi tai hallitsemiseksi. Näin ollen 5 artiklan 2 kohdan b alakohdassa säädetty edellytys täyttyy.

               (12)

               Jyrsijöiden torjunta perustuu tällä hetkellä suurelta osin antikoagulantti-jyrsijämyrkkyihin, joiden hyväksymättä jättäminen voisi johtaa riittämättömään jyrsijöiden torjuntaan. Ihmisten tai eläinten terveyteen tai ympäristöön kohdistuvien huomattavien kielteisten vaikutusten lisäksi riittämätön torjunta saattaisi myös vaikuttaa ihmisten mielikuvaan omasta turvallisuudestaan jyrsijöille altistumisen suhteen tai lukuisten jyrsijöille altistuvien talouden toimintojen turvallisuuteen, millä olisi taloudellisia ja sosiaalisia seurauksia. Kloorifasinonia sisältävien valmisteiden käytöstä ihmisten tai eläinten terveydelle tai ympäristölle aiheutuvia riskejä voidaan kuitenkin lieventää, jos valmisteita käytetään tiettyjen spesifikaatioiden ja edellytysten mukaisesti. Siksi kloorifasinoni-tehoaineen hyväksymättä jättämisestä aiheutuisi yhteiskunnalle suhteetonta haittaa verrattuna tehoaineen käytöstä aiheutuviin riskeihin. Näin ollen 5 artiklan 2 kohdan c alakohdassa säädetty edellytys täyttyy.

               (13)

               Siksi on aiheellista uusia kloorifasinonin hyväksyntä valmisteryhmään 14 kuuluvissa biosidivalmisteissa käytettävänä tehoaineena edellyttäen, että tiettyjä spesifikaatioita ja edellytyksiä noudatetaan.

               (14)

               Kloorifasinoni on korvattava tehoaine asetuksen (EU) N:o 528/2012 10 artiklan 1 kohdan a, d ja e alakohdan mukaisesti, joten kyseisen asetuksen 10 artiklan 4 kohdassa vahvistettua uusimista koskevaa aikaa olisi sovellettava.

               (15)

               Bromadiolonin, kloorifasinonin ja kumatetralyylin käyttöä valmisteryhmään 14 kuuluvissa biosidivalmisteissa koskevan hyväksynnän voimassaolon alkuperäistä päättymispäivää lykättiin komission täytäntöönpanopäätöksellä (EU) 2015/1737 (6)30 päivään kesäkuuta 2018. Koska kyseisten hyväksyntien uusimista koskevien hakemusten tarkastelu on nyt saatu päätökseen, on aiheellista kumota täytäntöönpanopäätös (EU) 2015/1737.

               (16)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään kloorifasinoni käytettäväksi tehoaineena valmisteryhmään 14 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Kumotaan täytäntöönpanopäätös (EU) 2015/1737.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

      (5)  Risk mitigation measures for anticoagulant rodenticides – Final Report. Euroopan komissio (2014), Bryssel, Belgia. 100 pp. ISBN 978-92-79–44992–5.

      (6)  Komission täytäntöönpanopäätös (EU) 2015/1737, annettu 28 päivänä syyskuuta 2015, bromadiolonin, kloorifasinonin ja kumatetralyylin käyttöä biosidivalmisteissa valmisteryhmässä 14 koskevan hyväksynnän voimassaolon päättymispäivän lykkäämisestä (EUVL L 252, 29.9.2015, s. 58).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausast (1)

                  Hyväksymisen päättymispäivä

                  Valmisteryhmä

                  Erityisedellytykset

                  Kloorifasinoni

                  IUPAC-nimi:
                  2-(2-(4-kloorifenyyli)-2-fenyyliasetyyli)indaani-1,3-dioni
                  EY-numero: 223-003-0
                  CAS-numero: 3691-35-8

                  978 g/kg

                  30. kesäkuuta 2024

                  14

                  Kloorifasinoni on korvattava tehoaine asetuksen (EU) N:o 528/2012 10 artiklan 1 kohdan a, d ja e alakohdan mukaisesti.
                  Biosidivalmisteiden lupien on täytettävä seuraavat yleiset edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla. Lisäksi valmisteen arvioinnissa on asetuksen (EU) N:o 528/2012 liitteessä VI olevan 10 kohdan mukaisesti arvioitava, voidaanko asetuksen (EU) N:o 528/2012 5 artiklan 2 kohdan edellytykset täyttää.

                              2)

                              Valmisteille saa myöntää luvan käytettäväksi jäsenvaltioissa ainoastaan, jos vähintään yksi asetuksen (EU) N:o 528/2012 5 artiklan 2 kohdan edellytyksistä täyttyy.

                              3)

                              Kloorifasinonin nimellinen pitoisuus valmisteissa saa olla enintään 50 mg/kg muissa kuin kosketusmyrkyissä ja enintään 2 000  mg/kg kosketusmyrkyissä.

                              4)

                              Valmisteissa on oltava aversiivista ainetta ja väriainetta.

                              5)

                              Valmisteille ei saa myöntää lupaa sirotejauheena.

                              6)

                              Kosketusmyrkyille, muille kuin sirotejauheille, saa myöntää luvan ainoastaan koulutettujen ammattilaisten käyttöön sisätiloissa paikoissa, joihin lapsilla tai muilla kuin torjuttavilla eläimillä ei ole pääsyä.

                              7)

                              Valmisteille ei saa myöntää lupaa käytettäväksi jatkuvassa tai pulssisyötityksessä.

                              8)

                              Ainoastaan käyttövalmiille valmisteille saa myöntää luvan.

                              9)

                              Ihmisten, muiden kuin torjuttavien eläinten ja ympäristön ensisijainen ja toissijainen altistuminen on minimoitava ottamalla huomioon ja toteuttamalla kaikki asianmukaiset ja käytettävissä olevat riskinhallintatoimenpiteet. Niitä ovat esimerkiksi rajoittaminen ammattilaisten tai koulutettujen ammattilaisten käyttöön aina kun mahdollista ja erillisten lisäedellytysten asettaminen käyttäjäryhmittäin.

                              10)

                              Kuolleet jyrsijät ja ylijäänyt valmiste on hävitettävä paikallisten vaatimusten mukaisesti. Hävitysmenetelmä on kuvattava tarkoin kansallisen luvan valmisteyhteenvedossa, ja sen on näyttävä pakkausmerkinnöissä.

                        Yleisten edellytysten lisäksi kuluttajien käyttämien biosidivalmisteiden lupien on täytettävä seuraavat edellytykset:

                              1)

                              Valmisteille saa myöntää luvan käytettäväksi ainoastaan kestävästä materiaalista valmistetuissa syöttilaatikoissa.

                              2)

                              Valmisteita saa toimittaa ainoastaan seuraavilla syötin enimmäismäärillä pakkausta kohden:

                                          a)

                                          Ainoastaan hiirten torjuntaan tarkoitetut valmisteet:

                                                      i)

                                                      Jyvä-, pelletti- tai tahnasyötit: 250 g.

                                                      ii)

                                                      Palasyötit: 500 g.

                                          b)

                                          Hiirten ja rottien tai ainoastaan rottien torjuntaan tarkoitetut valmisteet:

                                                      i)

                                                      Jyvä-, pelletti- tai tahnasyötit: 750 g.

                                                      ii)

                                                      Palasyötit: 1 500  g.

                              3)

                              Kohdelajien Rattus norvegicus ja Rattus rattus torjuntaan tarkoitetuille valmisteille saa myöntää luvan käytettäväksi ainoastaan sisätiloissa ja rakennusten ympäristössä.

                              4)

                              Kohdelajin Mus musculus torjuntaan tarkoitetuille valmisteille saa myöntää luvan käytettäväksi ainoastaan sisätiloissa.

                              5)

                              Valmisteita markkinoille saattavien henkilöiden on varmistettava, että valmisteiden mukana on tiedot antikoagulantti-jyrsijämyrkkyihin liittyvistä yleisistä riskeistä, toimenpiteistä niiden käytön rajoittamiseksi vain välttämättömään vähimmäismäärään ja asianmukaisista varotoimenpiteistä.

                              6)

                              Irtosyöteille, kuten jyville tai pelleteille, saa myöntää luvan ainoastaan, jos ne toimitetaan pusseissa tai muussa pakkauksessa, jolloin ihmisten ja ympäristön altistuminenvähenee.

                        Yleisten edellytysten lisäksi ammattilaisten käyttämien biosidivalmisteiden lupien on täytettävä seuraavat edellytykset:

                              1)

                              Valmisteille ei saa myöntää lupaa käytettäväksi viemäreissä, avonaisilla ulkoalueilla tai kaatopaikoilla.

                              2)

                              Valmisteille saa myöntää luvan käytettäväksi ainoastaan kestävästä materiaalista valmistetuissa syöttilaatikoissa.

                              3)

                              Ammattikäyttäjille tarkoitettuja valmisteita markkinoille saattavien henkilöiden on varmistettava, ettei näitä valmisteita toimiteta kuluttajille.

                        Yleisten edellytysten lisäksi koulutettujen ammattilaisten käyttämien biosidivalmisteiden lupien on täytettävä seuraavat edellytykset:

                              1)

                              Valmisteille saa myöntää luvan käytettäväksi viemäreissä, avonaisilla ulkoalueilla tai kaatopaikoilla.

                              2)

                              Valmisteille saa myöntää luvan käytettäväksi suojatuissa syöttipisteissä edellyttäen, että ne antavat ihmisille ja muille kuin torjuttaville lajeille samantasoisen suojan kuin kestävästä materiaalista valmistetut syöttilaatikot.

                              3)

                              Koulutetuille ammattikäyttäjille tarkoitettuja valmisteita markkinoille saattavien henkilöiden on varmistettava, ettei näitä valmisteita toimiteta muille kuin koulutetuille ammattilaisille.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Neuvoston täytäntöönpanoasetus (EU) 2015/325, annettu 2 päivänä maaliskuuta 2015 , tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 13 artiklan täytäntöönpanosta

text:
               3.3.2015

               FI

               Euroopan unionin virallinen lehti

               L 58/41

         NEUVOSTON TÄYTÄNTÖÖNPANOASETUS (EU) 2015/325,
   annettu 2 päivänä maaliskuuta 2015,
   tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 13 artiklan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi 26 päivänä huhtikuuta 2010 annetun neuvoston asetuksen (EU) N:o 356/2010 (1) ja erityisesti sen 13 artiklan,
   sekä katsoo seuraavaa:

               (1)

               Neuvosto hyväksyi 26 päivänä huhtikuuta 2010 asetuksen (EU) N:o 356/2010.

               (2)

               Yhdistyneiden kansakuntien turvallisuusneuvoston päätöslauselmilla 751 (1992) ja 1907 (2009) perustettu Yhdistyneiden kansakuntien turvallisuusneuvoston komitea poisti 19 päivänä joulukuuta 2014 yhden henkilön niiden henkilöiden luettelosta, joihin kohdistetaan turvallisuusneuvoston päätöslauselman 1844 (2008) 1, 3 ja 7 kohdassa määrättyjä rajoittavia toimenpiteitä.

               (3)

               Asetuksen (EU) N:o 356/2010 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 356/2010 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  EUVL L 105, 27.4.2010, s. 1.

      LIITE
      Poistetaan asetuksen (EU) N:o 356/2010 liitteessä I oleva seuraavaa henkilöä koskeva kohta:
      Mohamed SA'ID


title: Komission täytäntöönpanoasetus (EU) N:o 228/2014, annettu 10 päivänä maaliskuuta 2014 , maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 täytäntöönpanosta tietojen toimittamismuodon ja -menettelyn osalta annetun asetuksen (EY) N:o 601/2006 muuttamisesta

text:
               11.3.2014

               FI

               Euroopan unionin virallinen lehti

               L 70/16

      KOMISSION TÄYTÄNTÖÖNPANOASETUS (EU) N:o 228/2014,
   annettu 10 päivänä maaliskuuta 2014,
   maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 täytäntöönpanosta tietojen toimittamismuodon ja -menettelyn osalta annetun asetuksen (EY) N:o 601/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista 12 päivänä tammikuuta 2005 annetun Euroopan parlamentin ja neuvoston asetuksen (EY) N:o 184/2005 (1) ja erityisesti sen 7 artiklan,
   sekä katsoo seuraavaa:

               (1)

               Komission asetuksessa (EY) N:o 601/2006 (2) vahvistettiin vaadittujen maksutasetta, kansainvälistä palvelukauppaa ja suoria ulkomaisia sijoituksia koskevien tietojen toimittamisessa komissiolle (Eurostatille) sovellettavia toimittamismuotoa ja -menettelyä koskevat täytäntöönpanosäännöt ja määriteltiin tietorakenteen tekniset eritelmät.

               (2)

               Komission asetuksessa (EU) N:o 555/2012 (3) päivitettiin asetuksen (EY) N:o 184/2005 tietovaatimuksia ja määritelmiä, jotta ne vastaisivat uusia kansainvälisiä standardeja, joissa vahvistetaan yleiset näiden tilastojen keräämistä koskevat säännöt, esimerkiksi maksutasetta ja ulkomaisia varallisuusasemia käsittelevää Kansainvälisen valuuttarahaston (IMF) käsikirjaa (Balance of Payments and International Investment Position Manual), Taloudellisen yhteistyön ja kehityksen järjestön (OECD) suorien sijoitusten käsikirjaa (Benchmark Definition of Foreign Direct Investment) ja kansainvälisen palvelukaupan tilastoja koskevaa Yhdistyneiden kansakuntien (YK) käsikirjaa (Manual on statistics of international trade in services of the United Nations).

               (3)

               SDMX-standardi (Statistical Data and Metadata eXchange) on kansainvälisissä standardeissa vahvistettu yhteiseksi sähköisen tiedon ja metatiedon välitysmuodoksi, ja useat kansainväliset organisaatiot ja tietoa tuottavat kansalliset viranomaiset ovat ottaneet tai suunnittelevat ottavansa sen käyttöön. Tämän vuoksi on otettava käyttöön SDMX-standardia noudattavien tietomuotojen laajempi määrittely ja tämän standardin mukaisesti laadittu uusi tietorakenteen määrittely.

               (4)

               Asetusta (EY) N:o 601/2006, jossa edellytettiin, että siirrettäessä tietoja jäsenvaltioilta komissioon (Eurostat) oli käytettävä yksinomaan Gesmes-tietomuotoa, olisi muutettava siten, että se sisältää viittaukset myös SDMX-standardiin.

               (5)

               Tietorakenteen teknisten eritelmien ei pitäisi olla luonteeltaan oikeudellisesti sitovia. Sen sijaan komission suosittelemien teknisten eritelmien olisi sisällyttävä Eurostatin vuosittain tarkistettavaan maksutaseoppaaseen (4). Tämän vuoksi asetusta (EY) N:o 601/2006 olisi muutettava.

               (6)

               Tässä asetuksessa säädetyt toimenpiteet ovat maksutasekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 601/2006 seuraavasti:

               (1)

               Korvataan 2 artikla seuraavasti:
               ”2 artikla
               Tiedon muoto
               Jäsenvaltioiden on käytettävä SDMX-standardia noudattavia tietomuotoja. Komissio (Eurostat) tuo saataville tällaisia muotoja koskevan yksityiskohtaisen asiakirja-aineiston ja antaa suuntaviivat, jotka koskevat tämän asetuksen vaatimusten mukaista muotojen täytäntöönpanoa.”

               (2)

               Poistetaan 3 artikla.

               (3)

               Poistetaan liite.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä kesäkuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 35, 8.2.2005, s. 23.

      (2)  Komission asetus (EY) N:o 601/2006, annettu 18 päivänä huhtikuuta 2006, Euroopan parlamentin ja neuvoston asetuksen (EY) N:o 184/2005 täytäntöönpanosta tietojen toimittamismuodon ja -menettelyn osalta (EUVL L 106, 19.4.2006, s. 7).

      (3)  Komission asetus (EU) N:o 555/2012, annettu 22 päivänä kesäkuuta 2012, maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 muuttamisesta tietovaatimusten ja määritelmien päivittämisen osalta (EUVL L 166, 27.6.2012, s. 22).

      (4)  Saatavana suoraan Euroopan komission hallintotahojen, yritysten ja kansalaisten viestintä- ja tietoresurssikeskuksesta (CIRCABC) (linkki)


title: Komission täytäntöönpanoasetus (EU) N:o 140/2013, annettu 18 päivänä helmikuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Pa de Pagès Català (SMM))

text:
               20.2.2013

               FI

               Euroopan unionin virallinen lehti

               L 47/18

         KOMISSION TÄYTÄNTÖÖNPANOASETUS (EU) N:o 140/2013,
   annettu 18 päivänä helmikuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Pa de Pagès Català (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Maataloustuotteiden ja elintarvikkeiden laatujärjestelmistä neuvoston asetus (EU) N:o 1151/2012 tuli voimaan 3 päivänä tammikuuta 2013. Sillä kumotaan ja korvataan maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Espanjan hakemus nimityksen ”Pa de Pagès Català” rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 510/2006 6 artiklan 2 kohdan mukaisesti.

               (3)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä helmikuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL C 128, 3.5.2012, s. 14.

      LIITE
      Asetuksen (EU) N:o 1151/2012 liitteessä I olevassa I osassa tarkoitetut maataloustuotteet ja elintarvikkeet:

         Luokka 2.4   Leipomo-, konditoria-, makeis- ja keksituotteet

      ESPANJA
      Pa de Pagès Català (SMM)


title: Komission täytäntöönpanoasetus (EU) N:o 787/2013, annettu 16 päivänä elokuuta 2013 , Bacillus subtilis (ATCC PTA-6737) -valmisteen hyväksymisestä lihakalkkunoiden ja siitoseläimiksi kasvatettavien kalkkunoiden rehun lisäaineena (hyväksynnän haltija Kemin Europa NV)  ETA:n kannalta merkityksellinen teksti

text:
               17.8.2013

               FI

               Euroopan unionin virallinen lehti

               L 220/15

      KOMISSION TÄYTÄNTÖÖNPANOASETUS (EU) N:o 787/2013,
   annettu 16 päivänä elokuuta 2013,

      Bacillus subtilis (ATCC PTA-6737) -valmisteen hyväksymisestä lihakalkkunoiden ja siitoseläimiksi kasvatettavien kalkkunoiden rehun lisäaineena (hyväksynnän haltija Kemin Europa NV)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

                  Bacillus subtilis (ATCC PTA-6737) -valmisteen uuden käyttötavan hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Bacillus subtilis (ATCC PTA-6737) -valmisteen uuden käyttötavan hyväksymistä lihakalkkunoiden ja siitoseläimiksi kasvatettavien kalkkunoiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

                  Bacillus subtilis (ATCC PTA-6737) -valmisteen käyttö hyväksyttiin kymmeneksi vuodeksi broilerien rehun lisäaineena komission asetuksella (EU) N:o 107/2010 (2), kananuorikkojen, liha-ankkojen, viiriäisten, fasaanien, peltopyiden, helmikanojen, kyyhkysten, lihahanhien ja strutsien rehun lisäaineena komission täytäntöönpanoasetuksella (EU) N:o 885/2011 (3) ja vieroitettujen porsaiden ja vieroitettujen sikaeläinten heimoon kuuluvien eläinten, lukuun ottamatta lajiin Sus scrofa domesticus kuuluvia eläimiä, rehun lisäaineena komission täytäntöönpanoasetuksella (EU) N:o 306/2013 (4).

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, vahvisti 13 päivänä maaliskuuta 2013 antamassaan lausunnossa (5) aiemmat päätelmänsä siitä, että Bacillus subtilis (ATCC PTA-6737) -valmisteen oletetaan ehdotettujen käyttöedellytysten mukaisesti käytettynä olevan turvallinen eläinten ja ihmisten terveydelle ja ympäristölle. Lisäksi elintarviketurvallisuusviranomainen totesi, että lisäaine voi parantaa lihakalkkunoiden tuotantokykyä ja että tämä johtopäätös voidaan ulottaa koskemaan siitoseläimiksi kasvatettavia kalkkunoita. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (6)

                  Bacillus subtilis (ATCC PTA-6737) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EUVL L 36, 9.2.2010, s. 1.

      (3)  EUVL L 229, 6.9.2011, s. 3.

      (4)  EUVL L 91, 3.4.2013, s. 5.

      (5)  EFSA Journal 2013; 11(4):3176.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                  4b1823

                  Kemin Europa NV

                     Bacillus subtilis (ATCC PTA-6737)

                                 Lisäaineen koostumus

                                 Bacillus subtilis (ATCC PTA-6737) -valmiste, joka sisältää vähintään 1 × 1010 PMY/g lisäainetta
                              Kiinteässä muodossa

                                 Tehoaineen ominaispiirteiden kuvaus

                                 Bacillus subtilis ATCC PTA-6737:n elinkykyisiä itiöitä

                                 Analyysimenetelmä
                                  (1)

                              Lukumäärän määrittäminen: pintaviljely tryptoni-soija-agarilla esikuumennetuista rehunäytteistä
                              Tunnistaminen: pulssikenttäelektroforeesigenotyypitys (PFGE)

                  Lihakalkkunat ja siitoseläimiksi kasvatettavat kalkkunat

                  —

                  1 × 108

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Käyttö sallittu seuraavia sallittuja kokkidiostaatteja sisältävässä rehussa: diaklatsuriili, robenidiinihydrokloridi, lasalosidinatrium A, maduramisiiniammonium tai monensiininatrium, sillä edellytyksellä, että kyseinen kokkidiostaatti on sallittu asianomaisen lajin osalta.

                  6. syyskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta Euroopan unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) N:o 733/2011, annettu 22 päivänä heinäkuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kołocz śląski / kołacz śląski (SMM))

text:
               27.7.2011

               FI

               Euroopan unionin virallinen lehti

               L 195/32

         KOMISSION TÄYTÄNTÖÖNPANOASETUS (EU) N:o 733/2011,
   annettu 22 päivänä heinäkuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kołocz śląski / kołacz śląski (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Nimityksen ”Kołocz śląski / kołacz śląski” rekisteröintiä koskeva Puolan hakemus julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2011.

            Komission puolesta, puheenjohtajan nimissä

         Dacian CIOLOŞ

            Komission jäsen

      (1)  EUVL L 93, 31.3.2006, s. 12.

      (2)  EUVL C 299, 5.11.2010, s. 7.

      LIITE
      Asetuksen (EY) N:o 510/2006 liitteessä I tarkoitetut elintarvikkeet:

         Luokka 2.4   Leipomo-, konditoria-, makeis- ja keksituotteet

      PUOLA
      Kołocz śląski / kołacz śląski (SMM)